EGATIF ปิดเทรดที่ 10.40 บ. ปรับขึ้น 4% จากราคาเสนอขาย 10 บ.
EGATIF ปิดเทรดที่หน่วยละ 10.40 บ. จากราคาเสนอขาย 10 บ. โดยราคาปรับตัวขึ้น 0.40 หรือ 4% มูลค่าการซื้อขาย 391.213 ลบ. ขณะที่ดัชนีหุ้นไทยโดยรวมลบ 0.01%
13 ก.ค. 2558

ผู้สื่อข่าวรายงานว่า ราคาหุ้น กองทุนรวมโครงสร้างพื้นฐาน โรงไฟฟ้าพระนครเหนือ ชุดที่ 1 การไฟฟ้าฝ่ายผลิตแห่งประเทศไทย หรือ EGATIF ปิดตลาดวันนี้ (13 ก.ค.) ราคาอยู่ที่ 10.40 บาท บวก 0.40 หรือ 4% จากราคาเสนอขาย 10 บาท มูลค่าการซื้อขาย 391.213 ล้านบาท ขณะที่ดัชนีหุ้นไทยโดยรวมบวก 0.39%
กองทุนรวมโครงสร้างพื้นฐาน โรงไฟฟ้าพระนครเหนือ ชุดที่ 1 การไฟฟ้าฝ่ายผลิตแห่งประเทศไทย (EGATIF)  เข้าซื้อขายในตลท.ตั้งแต่วันนี้ (13 ก.ค.)  ใช้ชื่อย่อว่า EGATIF ในหมวดอุตสาหกรรมพลังงานและสาธารณูปโภค กลุ่มอุตสาหกรรมทรัพยากร
ทั้งนี้ EGATIF มีจำนวนหน่วยลงทุนทั้งสิ้น 2,085,500,000 หน่วย พาร์หน่วยละ 10 บาท ราคาเสนอขายหน่วยละ 10 บาท โดยลักษณะของโครงการเป็นการลงทุนในรายได้ค่าความพร้อมจ่ายในอนาคตของโรงไฟฟ้าพระนครเหนือ ชุดที่ 1 กำลังการผลิตไฟฟ้าตามสัญญา 670 เมกะวัตต์ เป็นระยะเวลา 20 ปี
 